CELEX: 62011TN0524
Language: da
Date: 2011-09-30 00:00:00
Title: Sag T-524/11: Sag anlagt den 30. september 2011 — Volvo Trademark mod KHIM — Hebei Aulion Heavy Industries (LOVOL)

3.12.2011   
            
            
               DA
            
            
               Den Europæiske Unions Tidende
            
            
               C 355/25
            
         Sag anlagt den 30. september 2011 — Volvo Trademark mod KHIM — Hebei Aulion Heavy Industries (LOVOL)
   (Sag T-524/11)
   2011/C 355/45
   Stævningen er affattet på engelsk
   
      Parter
   
   
      Sagsøger: Volvo Trademark Holding AB (Göteborg, Sverige) (ved advokat M. Treis)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Hebei Aulion Heavy Industries Co., Ltd (Xuanhua, Kina)
   
      Sagsøgerens påstande
   
   
               —
            
            
               Afgørelse truffet den 19. juli 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1870/2010-1) annulleres.
            
         
               —
            
            
               Der gives afslag på EF-varemærkeansøgning nr. 5029731.
            
         
               —
            
            
               Hebei Aulion Heavy Industries tilpligtes at betale de omkostninger, der er opstået for sagsøgeren i forbindelse med dette søgsmål, sagen for appelkammeret og sagen for indsigelsesafdelingen.
            
         
      Søgsmålsgrunde og væsentligste argumenter
   
   
      Ansøger om EF-varemærket: Hebei Aulion Heavy Industries Co., Ltd
   
      Det omhandlede EF-varemærke: Figurmærket »LOVOL« for varer i klasse 7 og 12 — EF-varemærkeansøgning nr. 5029731
   
      Indehaver af det i indsigelsessagen påberåbte varemærke eller tegn: Volvo Trademark Holding AB
   
      Det påberåbte varemærke eller tegn: EF-varemærkeregistrering nr. 2361087 af ordmærket »VOLVO« for varer og tjenesteydelser i klasse 1-9, 11, 12, 14, 16-18, 20-22, 24-28 og 33-42; EF-varemærkeansøgning nr. 4804522 af figurmærket »VOLVO« for varer og tjenesteydelser i klasse 1-4, 6, 7, 9, 11, 12, 14, 16, 18, 25, 28, 35-39 og 41; varemærkeregistrering i Det Forenede Kongerige nr. 747361 af figurmærket »VOLVO« for varer i klasse 12; varemærkeregistrering i Det Forenede Kongerige nr. 747362 af ordmærket »VOLVO« for varer i klasse 12; varemærkeregistrering i Det Forenede Kongerige nr. 1051579 af ordmærket »VOLVO« for varer i klasse 7; varemærkeregistrering i Det Forenede Kongerige nr. 1408143 af figurmærket »VOLVO« for varer i klasse 7
   
      Indsigelsesafdelingens afgørelse: Indsigelsen ikke taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 5, i Rådets forordning nr. 207/2009, idet appelkammeret ikke tog alle relevante faktorer i betragtning, da det sammenlignede varemærkerne, og dermed fejlagtigt fastslog, at der var mangel på lighed mellem tegnene. Tilsidesættelse af en retsregel vedrørende anvendelsen af denne forordning og navnlig tilsidesættelse af de af Den Europæiske Unions Domstol fastsatte principper i sag C-361/04 P, Ruiz-Picasso m.fl. mod KHIM af 12. januar 2006, Sml. I, s. 643 og sag C-252/07, Intel Corporation, Sml. I, s. 8823, idet appelkammeret anvendte dem på en overdreven formalistisk facon, og dermed ikke foretog en fuldstændig prøvelse af realiteten vedrørende indsigelsen i henhold til artikel 8, stk. 5, i Rådets forordning nr. 207/2009.